stanford-oval/wikipedia huggingface dataset:
רוצחי פרח הירח (ספר)
עיבוד קולנועי

חברת Imperative Entertainment שילמה 5 מיליון דולר עבור הזכויות להפיק את הספר, כשאריק רות' נשכר לכתוב את התסריט. ביולי 2017 פיתחו מרטין סקורסזה ולאונרדו דיקפריו עיבוד קולנועי לספר. הצילומים היו אמורים להתחיל באביב 2019, אם כי בסופו של דבר זה לא התרחש.  על פי השמועה, רוברט דה נירו ודיקפריו מדברים על תפקידים בסרט. בדצמבר 2019 הודיע הצלם רודריגו פריטו כי הצילומים יחלו במרץ 2020 והמגזין Variety אישר שדיקפריו ודה נירו אמורים לככב. באפריל 2020 דווח כי העלות הפוטנציאלית של הסרט הגיעה לכדי 200 מיליון דולר וכי סקורסזה ניהל מגעים עם נטפליקס או אפל TV כדי להפיק ולהפיץ, כשסרטי פרמאונט מעורבת כמפיקה שותפה בלבד.
הערות שוליים

↑  GRANN, DAVID (18 במאי 2017). "The Rare Archival Photos Behind 'Killers of the Flower Moon'". Atlas Obscura. atlasobscura.com. נבדק ב-5 באוקטובר 2017. {{cite web}}:  (עזרה)
↑  Eggers, Dave (28 באפריל 2017). "Solving a Reign of Terror Against Native Americans". The New York Times. nytimes.com. נבדק ב-5 באוקטובר 2017. {{cite web}}:  (עזרה)
↑  "Killers of the Flower Moon: The Osage Murders and the Birth of the FBI by David Grann". Goodreads. goodreads.com. נבדק ב-6 באוקטובר 2017. {{cite web}}:  (עזרה)
↑  "KILLERS OF THE FLOWER MOON The Osage Murders and the Birth of the FBI by David Grann". Kirkus Reviews. kirkusreviews.com. 2 בפברואר 2017. נבדק ב-7 באוקטובר 2017. {{cite web}}:  (עזרה)
↑  Howorth, Claire (21 בנובמבר 2017). "The Top 10 Non-Fiction Books of 2017". Time. נבדק ב-13 בדצמבר 2017. {{cite web}}:  (עזרה)
↑  "Killers Of The Flower Moon The Osage Murders And The Birth Of The FBI by DAVID GRANN". NPR. npr.org. נבדק ב-5 באוקטובר 2017. {{cite web}}:  (עזרה)
↑  "Killers of the Flower Moon THE OSAGE MURDERS AND THE BIRTH OF THE FBI By DAVID GRANN". penguinrandomhouse.com. נבדק ב-5 באוקטובר 2017. {{cite web}}:  (עזרה)
↑  Whaley, Monte (13 ביולי 2017). ""Killers of the Flower Moon": Murdering the Osage for ill-gotten gains". The Denver Post. denverpost.com. נבדק ב-6 באוקטובר 2017. {{cite web}}:  (עזרה)
↑  Woods, Sean (17 באפריל 2017). "'Killers of the Flower Moon': Inside David Grann's New True-Crime Epic". Rolling Stone. rollingstone.com. {{cite web}}:  (עזרה)
↑  "Killers of the Flower Moon: The Osage Murders and the Birth of the FBI". Publishers Weekly. publishersweekly.com. נבדק ב-5 באוקטובר 2017. {{cite web}}:  (עזרה)
↑  Vulliamy, Ed (1 במאי 2017). "Killers of the Flower Moon by David Grann – review". The Guardian. theguardian.com. נבדק ב-6 באוקטובר 2017. {{cite web}}:  (עזרה)
↑  Howorth, Claire (13 באפריל 2017). "David Grann's Killers of the Flower Moon Is Unsurprisingly Extraordinary". Time. time.com. נבדק ב-6 באוקטובר 2017. {{cite web}}:  (עזרה)
↑  Giroux, Jack (15 ביולי 2017). "Martin Scorsese and Leonardo DiCaprio May Shoot 'Killers of the Flower Moon' Early Next Year". Slashfilm. slashfilm.com. נבדק ב-7 באוקטובר 2017. {{cite web}}:  (עזרה)
↑  Busch, Anita (21 באפריל 2017). "Martin Scorsese, Leonardo DiCaprio & Robert De Niro Eyeing 'Killers Of The Flower Moon' From Eric Roth Adaptation". Deadline Hollywood. נבדק ב-5 באוקטובר 2017. {{cite web}}:  (עזרה)
↑  Zach Sharf. IndieWire. "Scorsese Begins Scouting ‘Flower Moon’ Locations, Film Reportedly Unites DiCaprio and De Niro". Jul 29, 2019.
↑  "Scorsese, DiCaprio’s ‘Flower Moon’ Eyes March 2020 Start," by Zack Sharf. Dec 2, 2019, IndieWire.
↑  Variety. DECEMBER 11, 2019. "Martin Scorsese’s ‘Killers of the Flower Moon’ Set for Italy Release Via RAI Cinema", By NICK VIVARELLI
↑  "Martin Scorsese Talking With Apple, Netflix to Distribute Next Film — Report". IndieWire. 20 באפריל 2020. נבדק ב-10 באפריל 2020. {{cite web}}:  (עזרה)
רב נטרונאי גאון

| --- | --- |
 תקופת הפעילות:  ?–858 
 פטירה:  858 
 צאצאים:  רב הילאי גאון 
 
רב נטרונאי בר רב הילאי היה אחד מגאוני סורא בשנים ד'תרי"ג - ד'תרי"ח בלוח העברי (858-853).
קורותיו

בנו של הגאון רב הילאי בר רב מארי. חמישים ושש שנה לאחר מות אביו הגיע לגאונות, רק לאחר ששמונה גאונים אחרים ישבו על כיסאו של אביו בזה אחר זה. הגיע לגאונות בגיל זקנה מופלג ובכל זאת הוא הגאון הפורה ביותר עד ימיו. היה קשור עם יהודי התפוצות, בעיקר עם יהודי ספרד. יש אומרים שתקופת מה נדד לצפון אפריקה.
תשובות רבות שלו עסקו בענייני תפילה, ברכות וקריאת התורה. עשרות מתשובותיו בנושאים אלו אף נכנסו לסידורו של רב עמרם גאון.
במיוחד רבתה השפעתו על יהודי ספרד, אשר מאז תקופתו העמיק הקשר שלהם עם גאוני בבל. הוא היטיב להכיר את אורח חייהם והפנה אליהם תשובות רבות. בין התשובות שלח לקהילת אליסאנו, היא לוסנה (Lucena) שבספרד, סדר מאה ברכות שאדם חייב לברך בכל יום, ובזאת התווה את היסוד לסידור התפילה שחיבר לאחר מכן רב עמרם גאון. כמאה וחמישים שנה אחר פטירתו כבר הייתה נפוצה בקרב היהודים בספרד האגדה כי ”מסורת מאבותיהם, כי מר רב נטרונאי בקפיצת הדרך בא אליהם מבבל וריבץ תורה וחזר, וכי לא בא בשיירה ולא נראה בדרך”. ואמנם בתשובה של רב האי גאון שהופנתה לחכמי קירואן הוא מתייחס למסורת זו וכותב ”שמא אדם רמאי נזדמן להם ואמר אני נטרונאי”.
הוא הקפיד לעקור מנהגים החשודים בקראות, אך עם זאת לא כפה על שואליו לנהוג כמנהגו. יחסו למינים שחזרו בתשובה היה מקרב, אך את צאצאיהם הורה לרחק במקום חשש ממזרות. חיבר פירושים למסכתות שונות, ולעיתים אף היו כתוצאה מתשובות שהשיב למבקשים פירוש למסכת פלונית. יוחס לו קובץ הלכות, על אף שחלק מהתשובות בקובץ זה שייכות לגאון פומבדיתא הקדמון, רב נטרונאי בר רב נחמיה.
תשובות הגאון קובצו בידי ירחמיאל ברודי ויצאו לאור במהדורה ביקורתית.
בנו הוא רב הילאי גאון.
מחידושיו ההלכתיים

אחיזת הציצית בידו בשעת קריאת שמע - לדבריו אין לאחוז את גדילי הציצית בידיו בשעת קריאת שמע, משום חשש יוהרא, ויש למנוע אחרים מלנהוג כך.
לקריאה נוספת

ירחמיאל ברודי, תשובות רב נטרונאי בר הילאי גאון, ירושלים ה'תשנ"ד.
הערות שוליים

↑  ראו: הרב יעקב משה טולידאנו, נר המערב עמוד כד.
↑  אוצר הגאונים, חגיגה י"ד ע"ב
↑  מובא בבית יוסף אורח חיים סימן כד
| גאונים |
| --- | --- | --- |
| ראשי ישיבת סורא | רב מר בר רב הונא • רב חנינא גאון (חיננאי) • רב הונא גאון (הונאי) • רב ששנא (משרשיא בר תחליפא) • רב חנניה הכהן מנהר פקוד (חיננאי) • רב נהילאי (הילאי) הלוי • רב יעקב הכהן מנהר פקוד • רב שמואל גאון • רב מרי הכהן מנהר פקוד • רב אחא גאון (סורא) • רב יהודאי בן נחמן • רב אחונאי (אהונאי) כהנא בן פפא • רב חנינאי כהנא בן הונא • רב מרי הלוי בן משרשיא • רב ביבוי הלוי • רב הילאי בן מרי • רב יעקב הכהן בן מרדכי • רב איבומאי • רב צדוק בן אשי (יצחק בן ישי) • רב הילאי בן חנניה • רב קימוי בן אשי • רב משה (משרשיא) גאון • רב כהן צדק בן איבומאי • רב שר שלום בן בועז • רב נטרונאי גאון • רב עמרם גאון • רב נחשון בן צדוק • רב צמח בן חיים • רב מלכא • רב האי בן נחשון • רב הילאי בן נטרונאי • רב שלום בן מישאל • רב יעקב בן נטרונאי • רב יום טוב כהנא בן יעקב • רב סעדיה גאון • רב יוסף בן יעקב בר סטיא • רב צמח צדק • רב שמואל הכהן בן חפני • רב דוסא בן סעדיה • רב ישראל הכהן בן שמואל • רב עזריה הכהן בן ישראל • רב יצחק |  |
| ראשי ישיבת פומבדיתא | רב חנן מאישקיא • רב מרי בר רב דימי • רב חנא (הונא) • רב רבה (רבא, ראבא) • רב בוסאי (בוסתנאי) • רב הונא מרי בן מר יוסף • רב חייא ממישן • רב רביא בן רב אביי (מורונאי) • רב נטרונאי בן נחמיה • רב יהודה גאון • רב יוסף גאון (בר כותנאי) • רב שמואל בן רב מרי • רב נטרוי כהנא בן אמונה • רב אברהם כהנא • רב דודאי בן נחמן (רב דוראי) • רב חנניא בן משרשיא • רב מלכא בר רב אחא • רב רבא (אבא) בר דודאי • רב שינוי • רב חנינאי כהנא בן אברהם • רב הונא הלוי בן יצחק • רב מנשה בן יוסף • רב ישעיה הלוי בן אבא • רב יוסף בן שילא משלחי • רב רברבי כהנא בן חנינאי • רב איכומאי (אחונאי) כהנא בן אברהם • רב יוסף בן אבא • רב אברהם בן שרירא • רב יוסף בן מר חייא • רב יצחק בן חנניה • רב יוסף בן רברבי • רב פלטוי בן אביי • רב אחא כהנא בן מר רב • רב מנחם בן יוסף בן חייא • רב מתתיהו הכהן בן רברבי בן חנינא • רב אבא (רבה) בן אמי בן שמואל • רב צמח בן פלטוי • רב האי בן דוד • רב קימוי בן אחאי • רב יהודה בן שמואל גאון • רב מבשר הכהן בן קימוי • רב כהן צדק בן יוסף • רב צמח בן כפנאי • רב חנניה בן יהודה • רב אהרן הכהן בן יוסף • רב נחמיה בן כהן צדק • רב שרירא גאון • רב האי גאון • רב חזקיה בן דוד |  |
| גאוני ישיבת ארץ ישראל | מר זוטרא בר מר זוטרא• רבי יהושפט בן יאשיהו • רבי צמח בן יאשיהו • רבי אהרן בן משה בן מאיר •  רבי אהרן בן מאיר • רבי אברהם בן אהרן • רבי אהרן הכהן גאון • רבי יוסף הכהן בן עזרון • רבי עזרון • רבי שמואל הכהן בן יוסף • רבי יוסי הכהן בן שמואל • רבי שמעיה גאון • רבי יאשיהו בן אהרן • רבי שלמה בן יהודה גאון • רבי דניאל בן עזריה • רבי אליהו הכהן גאון • רבי אביתר גאון • רבי שלמה הכהן גאון (השני) • רבי מצליח הכהן גאון • רבי משה בן נתנאל הלוי • רבי אברהם בן מזהיר • רבי נתנאל בן משה הלוי • רבי שר שלום בן משה הלוי • רבי עזרא בן אברהם • רבי אברהם בן עזרא גאון • רבי שר שלום בן אברהם • צדוק גאון |  |
| אחרים | רב יצחק מפירוז שבור • רב אחאי גאון משבחא • רב שמעון קיירא • רב ניסים גאון • רבנו חננאל |  |
תנאים  •  אמוראים  •  סבוראים  •  ראשונים  •  אחרונים
| --- | --- |
בקרת זהויות :  NLI: 987007527255205171  PLWABN: 9810556652505606  LCCN: n94100796  VIAF: 7977163513799311230002   WorldCat (עם VIAF): 7977163513799311230002
רוצחות מבית טוב

| --- | --- |

לוגו הסרט
 מבוסס על:  רצח מלה מלבסקי
 סוגה:  דוקומנטרי
 כותבים:  גידי מרון
 בימוי:  רני סער
 שחקנים:  ציון אשכנזי   נתי קלוגר   עירית נתן בנדק   מילי עשת   יערה ביסטרי   אריאל נוביק
 משתתפים:  מישל חדד   מלי שחורי   רפי תירם   חיה שפרן   עו"ד חיים קנת   נאוה הורביץ   שרון מרוז   ברוריה אבידן-בריר
 ארץ מקור:  ישראל ישראל
 שפות:  עברית
 הפקה
 מפיק:  מפיקה ראשית: חגית סגל   מפיקים אחראים:   חיים סלוצקי   דרי שי   דנה כהן
 מפיקים בפועל:  קינן אלדר
 חברת הפקה:  סלוצקי אפיקי תקשורת
 הפצה:  קשת 12
 עורכים:  עורכת תוכן ראשית: עליזה ארנון   עורך וידאו: אורן נבות
 צלמים:  צלם ראשי: עמיקם שילה   צלמים נוספים: תום גת ודנור גלזר
 בעלי תפקידים נוספים:  תחקיר: מיטל שבתאי מעצב אומנותי: אודי טוגנדרייך עיצוב הלבשה: ענבל רוזנטל עיצוב איפור ושיער: אתי בן נון
 מוזיקה:  דניאל סלומון
 אורך פרק:  76 דקות
 שידור
 רשת שידור:  קשת 12
 פורמט (תמונה):  16:9
 תקופת שידור מקורית:  16 בספטמבר 2018
רוצחות מבית טוב הוא סרט טלוויזיה דרמה תיעודית ישראלי העוסק ברצח מלה מלבסקי ששודר ב-16 בספטמבר 2018 בקשת 12.
תקציר

רוצחות מבית טוב עוקב אחר חקירת רצח מלה מלבסקי בידי אביבה גרנות וחוה יערי. הסרט התיעודי בנושא משלב ראיונות, צילומי והקלטות ארכיון ושחזור נרחב בידי שחקנים ושחקניות. כל זאת על מנת להמחיש את האירועים שהתרחשו בחדר החקירות ומחוצה לו.
משתתפים ושחקנים

| שם הדמות | השתתף/ה בסרט | שחקן/ית בסרט | הערות |
| --- | --- | --- | --- |
| מישל חדד | כן | ציון אשכנזי | החוקר הראשי בפרשת רצח מלה מלבסקי |
| חווה יערי | לא | נתי קלוגר | אחת מרוצחות מלה מלבסקי |
| אביבה גרנות | לא | עירית נתן בנדק | אחת מרוצחות מלה מלבסקי |
| נאוה הורביץ | כן | מילי עשת | שוטרת סמויה מטעם המשטרה |
| מלי שחורי | כן | יערה ביסטרי | חוקרת שהוצמדה לחווה יערי |
| ציפי קביליו | לא | אריאל נוביק | אחותה של חווה יערי |
| רפי תירם | כן | מרואיין/ת בלבד | חוקר ברצח מלה מלבסקי |
| חיה שפרן | כן | מרואיין/ת בלבד | אחותה של מלה מלבסקי |
| חיים קנת | כן | מרואיין/ת בלבד | עורך דינה של אביבה גרנות |
| ברוריה אבידן-בריר | כן | מרואיין/ת בלבד | עיתונאית בתקופת חקירת רצח מלה מלבסקי |
ביקורות ורייטינג

הביקורות על הסרט היו טובות ובמיוחד הקטעים המשוחזרים בסרט צוינו לטובה, קטעים אלה גם נחשבו כסיכון גדול.
באחת הביקורות נכתב:
"בדקות הראשונות הדוקו המומחז מרגיש מעט מעושה, אבל מה שמציל את הבחירה הזאת היא החפיפה בין ההקלטות והצילומים המקוריים והקטעים המומחזים, שמבהירים שהשחזור נעשה כמה שיותר קרוב למקור, כלומר כך הדברים קרו באמת. העריכה המדויקת והקצבית מחזיקה את הסיפור בתדר גבוה ולא מתפתה לקטעי ריאיון קלישאתיים או מרוחים"
הסרט זכה ל-13.3% רייטינג והוביל את טבלת הרייטינג של אותו יום.
ראו גם

רצח מלה מלבסקי
צל של אמת
הערות שוליים

↑  גילי איזיקוביץ, "רוצחות מבית טוב": המציאות חזקה מהשחזור, באתר הארץ, 15 בספטמבר 2018
↑  נדב מנוחין‏, "רוצחות מבית טוב": הסרט שעשוי טוב - אך רחוק מלהפוך ליצירה משמעותית, באתר וואלה, 17 בספטמבר 2018
↑  קיץ ברבנר, ‏"רוצחות מבית טוב": גל סרטי הדוקו-פשע מקריב את שיטת הפעולה הסודיות של המשטרה, באתר מעריב אונליין, 17 בספטמבר 2018
ריפידיסטים

| ריפידיסטים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
קבוצה:: ריפידיסטים
שם מדעי
 Rhipidistia ‏קופ, 1887

ריפידיסטים (שם מדעי: Rhipidistia) היא קבוצה של דגי גרם מהמחלקה בעלי סנפירים בשרניים, אשר החלה להתפתח מתחילת הדבון לפני 410 מיליון שנה. היא כללה מינים רבים שהתפתחו לצורות שונות, העיקריות מביניהם הם דגי הריאות, החיים כיום בביצות באזורים הטרופיים של אפריקה, אוסטרליה ואמריקה הדרומית. קבוצה זו היא גם הקבוצה ממנה התפתחו ראשוני בני הקבוצה בעלי ארבע רגליים, בתוכה כל החולייתנים היבשתיים, אשר היוו את ראשוני הדו-חיים.
בני קבוצה זו החלו להפוך לראשונה ליצורי יבשה ושלדם השתכלל לשם כך, בעיקר במבנה הגפיים הכבדות והחזקות יותר שלהם, התקצרות הסנפירים וכן בחלל רוחבי בעצמות האף, אשר עזר להגדיל את מחיצת האף החשובה לנשימת אוויר.
הדגים האמפיביים מקבוצה זו שגשגו ביותר במהלך הדבון וחלק מהקרבון, אשר היו לחים מאוד וכוסו בביצות שופעות ומקווי מים מתוקים רבים. עם זאת הם נכחדו לאחר מכן עקב התייבשות גבוהה או תחרות מצד מינים מפותחים מהם. רק הזוחלים וצאצאיהם וכן דגי הריאות והדו-חיים הקיימים הצליחו לשרוד לאחר מכן.
מיון

תת-מחלקה דגי ריאות (Dipnoi)
סדרה Porolepiformes - נכחדה. בה ההולופטיכיוס
על-סדרה בעלי ריאה (Ceratodontimorpha)
סדרה בעלי ריאה אחת (Ceratodontiformes)
סדרה בעלי שתי ריאות (Lepidosireniformes)
קבוצה טטרפודמורפה (Tetrapodomorpha)
סדרה Rhizodontida - נכחדה
על-סדרה Osteolepidida - נכחדה
קבוצה Eotetrapodiformes
קבוצה Elpistostegalia
קבוצה סטגוצרפליה (Stegocephalia)
סדרה איכתיוסטגאים (Ichthyostegalia) - נכחדה
משפחה Elpistostegidae - נכחדה
משפחה Whatcheeriidae - נכחדה
משפחה Colosteidae - נכחדה
על-משפחה Baphetoidea - נכחדה
קבוצה בעלי ארבע רגליים (Tetrapoda)
שברולט 210

| --- | --- |

Chevrolet 210, שנת 1957, 2 דלתות
 מאפיינים כלליים
 נקרא גם:  Chevrolet Two-Ten
 יצרן:  שברולט
 שנות ייצור:  1953–1957
 הרכבה:  ארצות הברית ארצות הברית  קנדה קנדה
 מודל קודם:  שברולט דה לוקס
 מודל אחריו:  Chevrolet Biscayne (אנ')
 חברת אם:  ג'נרל מוטורס
 סיווג:  מכונית משפחתית גדולה
 מרכב:  Front-engine, rear-wheel-drive layout (אנ')
 פלטפורמה:  GM A platform (1936) (אנ')
 אורך:  4,966 מ"מ (דור ראשון)
 רוחב:  1,905 מ"מ (דור ראשון)
 בסיס גלגלים:  2,925 מ"מ (דור ראשון)
 מפרט טכני
 מנוע:  6 צילינדרים, 3.9 ליטר המפיק 108 כ"ס, 115 כ"ס, 125 כ"ס (דור ראשון)  6 צילינדרים, 3.9 ליטר המפיק 123 כ"ס, 131 כ"ס (דור שני, שנת 1955)  8V צילינדרים, 4.3 ליטר המפיק 162 כ"ס, 4.6 ליטר המפיק 180 כ"ס (אופציונלי) (דור שני, שנת 1955)  6 צילינדרים, 3.9 ליטר המפיק 140 כ"ס (דור שני, שנת 1956, שנת 1957)  8V צילינדרים, המפיק 170 כ"ס, 210 כ"ס, 225 כ"ס, מגדש טורבו (דור שני, שנת 1956)  8V צילינדרים, המפיק 162 כ"ס, 185 כ"ס, 220 כ"ס, 270 כ"ס, 283 כ"ס מגדש טורבו (דור שני, שנת 1957)
 הילוכים:  תמסורת ידנית - 3 מהירויות  תמסורת ידנית + אוברדרייב  תמסורת אוטומטית - 2 מהירויות מסוג "Powerglide" (אנ')  תמסורת אוטומטית מסוג "Turboglide" (אנ') (שנת 1957)
שברולט 210 (באנגלית: Chevrolet 210) היא מכונית משפחתית גדולה מתוצרת  חטיבת המכוניות שברולט בחברת ג'נרל מוטורס האמריקאית, אשר יוצרה בין השנים 1953–1957 בארצות הברית ובקנדה.
דורות

דור ראשון - יוצר בין השנים 1953 - 1954.
דור שני  - יוצר בין השנים 1955 - 1957.
גרסאות > דור ראשון

4 דלתות - סדאן.
2 דלתות - קופה.
2 דלתות - הרדטופ.
2 דלתות - קבריולה.
4 דלתות - סטיישן.
גרסאות > דור שני

4 דלתות - סדאן.
2 דלתות - קופה.
2 דלתות - הרדטופ.
4 דלתות - הרדטופ.
2 דלתות - סטיישן.
4 דלתות - סטיישן.
תמונות

"שברולט 210", שנת 1953
"שברולט 210", שנת 1953
"שברולט 210", שנת 1953
"שברולט 210", שנת 1954
"שברולט 210", שנת 1955, 2 דלתות, קופה
"שברולט 210", שנת 1955, 2 דלתות, סטיישן
"שברולט 210", שנת 1955, 4 דלתות, סטיישן
"שברולט 210", שנת 1955, 4 דלתות
"שברולט 210", שנת 1956, 4 דלתות
"שברולט 210", שנת 1957, 4 דלתות, סטיישן
"שברולט 210", שנת 1957, קופה
ראו גם

שברולט
שברולט Parkwood
שברולט קינגסווד
שברולט דה לוקס
שברולט פליטליין
שברולט 150
הערות שוליים

↑  Flory, Jr., J. "Kelly" (2008). American Cars, 1946-1959 Every Model Every Year. McFarland & Company, Inc., Publishers. ISBN 978-0-7864-3229-5
↑  שברולט סדרות 150 ו-210 / ראו שברולט 210 hemmings.com/magazine/hcc
↑  שברולט 210, שנת 1955, ברושור oldcarbrochures.com/static/NA/Chevrolet/1955_Chevrolet/1955_Chevrolet_Prestige_Brochure/1955
↑  "שברולט 210" kansascity.com/cars/article68107997
רוד קרול

רודולף יוזף "רוד" (או רודי) קרול (בהולנדית: Rudolf Jozef "Ruud" Krol; נולד ב-24 במרץ 1949 באמסטרדם) הוא כדורגלן עבר הולנדי ששיחק בעמדות הבלם והמגן השמאלי, וכיום מאמן כדורגל.
קרול היה אחד משחקני ההגנה הטובים בעולם בתקופתו. נחשב לשחקן בעל ראיית משחק, שבנוסף לתפקידו במערך העורפי היה לו גם חלק בתכנון המשחק. הייתה לו קריירת משחק ארוכה במדי אייאקס אמסטרדם, ושיחק גם בארצות הברית, איטליה וצרפת. הוא ייצג את נבחרת הולנד 83 פעמים, בין היתר בשני טורנירי מונדיאל ובשתי אליפויות אירופה. קרול אימן בעיקר קבוצות ונבחרות לאומיות מיבשת אפריקה, בהן נבחרות מצרים ותוניסיה.
קריירת משחק

קרול החל את הקריירה בקבוצת אייאקס אמסטרדם מעיר הולדתו, תחת המאמן רינוס מיכלס, בעונת 1968/1969. הוא רשם בעונה זו הופעת ליגה אחת בלבד ושימש בעיקר כמחליף, אך עונה אחר כך כבר זכה למקום קבוע בהרכב הפותח של הקבוצה, וסייע לה לזכות בעונה זו בדאבל המקומי. בעונת 1970/1971 העפילה אייאקס עד לגמר גביע אירופה לאלופות, אך קרול החמיץ את המשחק עקב שבר ברגלו. בשתי העונות הבאות, לעומת זאת, השלימה אייאקס שתי זכיות נוספות בגביע אירופה, וקרול פתח בשני משחקי הגמר, מול אינטר מילאנו ב-1972 ומול יובנטוס ב-1973. במהלך הקמפיין של הקבוצה באירופה בעונת 1972/1973, כבש קרול את שער הניצחון במשחק הראשון של חצי הגמר מול ריאל מדריד.
במרוצת שתי העונות הבאות החלה עזיבה של שחקנים מובילים את אייאקס. בעקבות עזיבתם של יוהאן קרויף ויוהאן ניסקנס לברצלונה, ופרישתו של הקפטן פיט קייזר, מונה קרול באוקטובר 1974 לתפקיד קפטן הקבוצה, תפקיד אותו מילא עד לעזיבתו בסיום עונת 1979/1980. קרול שיחק באייאקס במשך 12 עונות, ולמעט העונה הראשונה כמחליף ופציעות שהשביתו אותו, היה נחשב לשחקן מפתח לאורך כל התקופה. בנוסף לשלושה גביעי אירופה, זכה קרול עם קבוצתו בשש אליפויות וארבעה גביעים מקומיים. הוא רשם 339 הופעות ליגה במדי הקבוצה, בהן כבש 23 שערים.
ב-1980 עבר קרול לNASL, כשחתם במדי ונקובר וייטקפס, במדיה שיחק עונה אחת עד שחזר לאירופה. בעונת 1980/1981 עבר קרול לנאפולי מהסרייה א', במדיה שיחק במשך ארבע עונות. הישג השיא שלו עם הקבוצה היה המקום השלישי בליגה בעונה הראשונה שלו, אך בשתי העונות האחרונות שלו בקבוצה היא איבדה מיכולתה וסיימה בחלק התחתון של הטבלה. קרול עזב את הקבוצה לקראת עונת 1984/1985, רגע לפני הפריצה של הקבוצה עם החתמתו של דייגו מראדונה, ועבר לשחק במדי קאן מליגת המשנה הצרפתית. על אף גילו המתקדם, הוא שיחק במדיה במשך שתי עונות כשחקן הרכב, עד שפרש ממשחק פעיל בסיום עונת 1985/1986, בגיל 40.
קריירת משחק > נבחרת הולנד

קרול ערך את הופעת הבכורה שלו במדי נבחרת הולנד תחת המאמן ג'ורג' קסלר בשנת 1969.
בשנת 1974 מונה רינוס מיכלס, מאמנו הראשון של קרול באייאקס אמסטרדם, לתפקיד מאמן הנבחרת. עוד טרם הגעתו הבטיחה הנבחרת את העפלתה למונדיאל 1974. מיכלס הנחיל את שיטת הטוטאל פוטבול, ולקרול היה תפקיד משמעותי בשיטה, בהיותו שחקן ורסטילי שיכול לשחק במגוון עמדות בהגנה וכן לתמוך בקישור ובחלק ההתקפי. קרול נכלל בסגל של מיכלס לקראת המונדיאל בגרמניה המערבית, ולא החמיץ אף דקת משחק במהלכו. הולנד העפילה משלב הבתים הראשון עם ניצחונות על אורוגוואי ובולגריה ותיקו מול שוודיה. במהלך הניצחון 4-1 על בולגריה כבש קרול שער עצמי לזכות הבולגרים. הולנד עברה את שלב הבתים השני עם מאזן מושלם מול ארגנטינה, ברזיל וגרמניה המזרחית. בניצחון המרשים 4-0 על ארגנטינה, כבש קרול את שערה השני של נבחרתו בבעיטה חזקה ממרחק. קרול הוא אחד מארבעה שחקנים בלבד שכבשו גם שער עצמי וגם שער זכות בטורניר גביע העולם. הולנד נעצרה רק במשחק הגמר, עם הפסד 2-1 לגרמניה המערבית המארחת.
נבחרת הולנד הייתה לאחת מארבע הנבחרות שהעפילה לטורניר הגמר של יורו 1976 ביוגוסלביה. במשחק חצי הגמר מול צ'כוסלובקיה הפסידה הולנד, במשחק בו שימש קרול כקפטן הנבחרת בהיעדרו של יוהאן קרויף. קרול פתח גם במשחק על המקום השלישי מול יוגוסלביה המארחת, שם ניצחה הולנד בתוצאה 3-2 לאחר הארכה, אך ללא סרט הקפטן, עם חזרתו של קרויף.
ארנסט האפל היה המאמן שהוביל את הולנד למונדיאל 1978 בארגנטינה. בעקבות החרמתו של קרויף את הטורניר עקב המשטר הצבאי בארגנטינה, היה קרול לקפטן נבחרת הולנד בטורניר. כמו בטורניר המונדיאל הקודם, גם הפעם קרול לא החמיץ אף דקת משחק של נבחרת. הולנד עברה את שלב הבתים הראשון עם ניצחון אחד בלבד, על איראן, תיקו מול פרו והפסד לסקוטלנד. את שלב הבתים השני צלחה הולנד עם ניצחונות על אוסטריה ואיטליה, ותיקו 2-2 בשחזור הגמר הקודם מול גרמניה המערבית. במשחק הגמר הפסידה הולנד לארגנטינה בתוצאה 3-1 לאחר הארכה, ובכך לא זכה קרול להניף כקפטן את גביע העולם. ההופעה בגמר הייתה ה-14 שלו במדי הולנד במונדיאלים, שיא הופעות משותף עם וים יאנסן שהחזיק מעמד עד למונדיאל 2014, אז נשבר על ידי וסלי סניידר.
הטורניר הבינלאומי האחרון של קרול היה יורו 1980, אליו הגיע כקפטן הנבחרת. לראשונה התמודדו בטורניר שמונה נבחרות, והולנד שובצה לבית עם יוון, גרמניה המערבית וצ'כוסלובקיה. קרול פתח ושיחק לכל אורך הטורניר, אך הולנד לא הצליחה להעפיל וסיימה במקום השלישי בבית.
קרול החמיץ הזדמנות לשחק במונדיאל שלישי, לאחר שהולנד כשלה להעפיל ממוקדמות מונדיאל 1982. הוא היה שותף לטורניר מוקדמות יורו 1984, ומשחקו האחרון היה במסגרת המוקדמות, בהפסד 1-0 לספרד ב-16 בפברואר 1983. קרול סיים את דרכו הבינלאומית עם 83 הופעות במדי הולנד, בהן כבש ארבעה שערים. קרול הוביל את טבלת ההופעות במדי הנבחרת בכל הזמנים במשך 21 שנים, החל מה-22 במאי 1979, אז שבר את שיא ההופעות כשרשם את משחקו ה-65 בנבחרת, ועד לטורניר יורו 2000 בו רשם ארון וינטר את הופעתו ה-84 והאחרונה במדי הולנד.
קריירת אימון

קרול החל בקריירת אימון לקראת עונת 1989/1990, כשהתמנה לתפקיד המאמן של אלופת בלגיה, מכלן. לאחר שלא הצליח לשחזר את הצלחת הקבוצה, סיים קרול את תפקידו כבר בחודש ינואר. חודשיים אחר כך התמנה לתפקיד מאמן סרבט ז'נבה עד לסיום העונה, וסייע לה להישאר בליגת העל השווייצרית.
לאחר עונת הבכורה שלו כמאמן, החל קרול לעבוד עם נבחרות צעירות, כששימש בתפקידי עוזר מאמן בנבחרת הולנד עד גיל 21, וכמאמן ראשי של הנבחרת האולימפית של מצרים. ב-1995 קיבל קרול את תפקיד המאמן של נבחרת מצרים, וסיים את תפקידו לאחר שנעצר בשלב רבע הגמר של גביע אפריקה לאומות בשנת 1996. קרול נשאר במצרים, והוביל את קבוצת הפאר המצרית א-זמאלכ במשך שנתיים, ולאחריה אימן במשך זמן קצר את קבוצת אל-ווחדה אבו דאבי מאיחוד האמירויות הערביות.
קרול חזר לכדורגל האירופי בשנת 1999, כשהתמנה לתפקיד עוזר המאמן של נבחרת הולנד, תחת פרנק רייקארד. הוא נותר בתפקידו גם תחת יורשו של רייקארד, לואי ואן חאל. בשנת 2002, התמנה לתפקיד עוזר המאמן של רונאלד קומאן בקבוצת נעוריו, אייאקס אמסטרדם. לאחר פיטוריו של קומאן ב-2005, שימש קרול כמאמנה הזמני של הקבוצה, עד למינויו של דני בלינד לתפקיד הקבוע. לקראת עונת 2006/2007, חזר קרול לתפקיד המאמן הראשי, כשהתמנה לתפקיד באז'אקסיו שנשרה עונה קודם לכן מהליגה הבכירה בצרפת. קרול סיים את תפקידו לאחר עונה אחת בלבד, בה הוביל את הקבוצה למקום ה-12 בלבד.
קרול חזר למצרים לקראת עונת 2007/2008, אז התמנה בשנית לתפקיד מאמן א-זמאלכ. הוא הוביל את הקבוצה למקום השני בליגה ולזכייה בגביע המצרי, ובסיום העונה עזב את הקבוצה וחתם באורלנדו פירטס מדרום אפריקה. הוא חתם בקבוצה לשלוש שנים, ובעונה השלישית הוביל אותה לזכייה בדאבל המקומי, ובכך רשם אליפות ראשונה כמאמן. ב-2012 עבר לאמן בתוניסיה, בקבוצת ספקסיין, אותה הוביל לזכייה באליפות. בעקבות ההצלחה מונה קרול לתפקיד המאמן הזמני של נבחרת תוניסיה, אך סיים את תפקידו בעקבות כישלון הנבחרת להעפיל למונדיאל 2014. הוא נותר בתוניסיה, כשהתמנה לתפקיד המאמן באספרנס תוניס, עימה זכה באליפות נוספת. משם המשיך קרול לקדנציה קצרה באל אהלי טריפולי מלוב, ובשנת 2015 התמנה לתפקיד המאמן של רג'א קזבלנקה ממרוקו.
תארים > תארים כשחקן

גביע אירופה לאלופות (3): 1970/1971, 1971/1972, 1972/1973
אליפות הולנד (6): 1969/1970, 1971/1972, 1972/1973, 1976/1977, 1978/1979, 1979/1980
הגביע ההולנדי (4): 1969/1970, 1970/1971, 1971/1972, 1978/1979
הסופר קאפ האירופי (2): 1972, 1973
הגביע הביניבשתי: 1972
גביע העולם: 1974 (מקום שני), 1978 (מקום שני)
אליפות אירופה: 1976 (מקום שלישי)
נבחרת הטורניר של גביע העולם (2): 1974, 1978
נבחרת הטורניר של יורו 1976
תארים > תארים כמאמן

המשחקים הפאן-אפריקאים 1995: מדליית זהב
אליפות אפרו-אסיה לקבוצות: 1997
הגביע המצרי: 2008
אליפות דרום אפריקה: 2011
הגביע הדרום אפריקאי: 2011
אליפות תוניסיה: 2013
גביע הקונפדרציות של CAF‏: 2013
אליפות תוניסיה: 2014